Balai Cerap Selatan Eropah

Pertubuhan Eropah untuk Penyelidikan Astronomi di Hemisfera Selatan, biasanya dirujuk sebagai Balai Cerap Selatan Eropah (ESO), ialah sebuah pertubuhan penyelidikan antara kerajaan yang terdiri daripada 16 negara anggota untuk astronomi berasaskan tanah. Dicipta pada tahun 1962, ESO telah menyediakan para ahli astronomi dengan kemudahan penyelidikan terkini dan akses ke langit selatan. Pertubuhan itu menggaji kira-kira 730 kakitangan dan menerima sumbangan tahunan negara anggota kira-kira €162 juta. Balai cerapnya terletak di utara Chile. ESO telah membina dan mengendalikan beberapa teleskop terbesar dan paling maju dari segi teknologi. Ini termasuk Teleskop Teknologi Baharu 3.6 m, perintis awal dalam penggunaan optik aktif dan Very Large Telescope (VLT), yang terdiri daripada empat teleskop individu 8.2 m dan empat teleskop tambahan yang lebih kecil yang semuanya boleh berfungsi bersama atau berasingan. Tatasusunan Milimeter Besar Atacama memerhati alam semesta dalam julat panjang gelombang milimeter dan submilimeter, dan merupakan projek astronomi berasaskan tanah terbesar di dunia setakat ini. Ia telah siap pada Mac 2013 dalam kerjasama antarabangsa oleh Eropah (diwakili oleh ESO), Amerika Utara, Asia Timur dan Chile. Rujukan Bibliografi Shaw, E. N. (1976). "The European Southern Observatory". The Observatory. London: Royal Astronomical Society. Council of Europe (2010). European Yearbook / Annuaire Européen. 58. Martinus Nijhoff Publishers. m/s. cdxliii. ISBN 978-9004206793. Lodewijk, Woltjer (2012). Europe's Quest for The Universe. EDP Sciences. ISBN 9782759801671. Schilling, Govert; Christensen, Lars Lindberg (2013). Europe to the Stars: ESO's first 50 years of exploring the southern sky. John Wiley & Sons. ISBN 9783527671670. Pautan luar Atacama Large Millimeter Array APEX telescope ESO ESO Top 100 Images Webpage for the ESO telescopes at La Silla Observatory Paranal Observatory James Bond at Paranal Diarkibkan 2008-05-16 di Wayback Machine ESOcast ESO Media on Youtube ESO Vimeo channel 2011 video explaining the current and planned work of ESO